ΓΡΑΠΤΗ ΕΡΩΤΗΣΗ P-2806/02

υποβολή: Jules Maaten (ELDR) προς την Επιτροπή

(30 Σεπτεμβρίου 2002)

Θέμα: Ανακοινώσεις της Επιτροπής σχετικά με ελαστικότερους κανόνες για τη μείωση του δημοσιονομικού ελλείμματος στα κράτη της ζώνης του ευρώ (24 Σεπτεμβρίου 2002)

1. Πώς συμβιβάζονται μεταξύ τους η ανακοίνωση της Επιτροπής της 24ης Σεπτεμβρίου 2002 ότι θα εφαρμοστούν ελαστικότεροι κανόνες για τη μείωση των δημοσιονομικών ελλειμμάτων αφενός, και η ανακοίνωση, της 24ης Σεπτεμβρίου 2002 επίσης, ότι το Σύμφωνο Σταθερότητας θα εφαρμοστεί χωρίς παρεκκλίσεις, αφετέρου· Έχει άραγε επίγνωση η Επιτροπή του γεγονότος ότι με τη στάση αυτή αντιβαίνει προς το πνεύμα του Συμφώνου Σταθερότητας και ότιπονομεύει τοιουτοτρόπως την ήδη περιορισμένη εμπιστοσύνη των καταναλωτών·

2. Μπορεί η Επιτροπή να αναφέρει πώς σκέπτεται να εξηγήσει στους Ιρλανδούς πολίτες για ποιο λόγο η χώρα τους έλαβε προειδοποίηση νωρίτερα κατά το τρέχον έτος, ενώ το ίδιο δεν συνέβη με τη Γερμανία, που είναι μεγάλο κράτος μέλος· Πώς εξηγεί η Επιτροπή ότι τώρα, για δεύτερη φορά εντός δύο μηνών ορισμένα μεγάλα κράτη μέλη, και πιο συγκεκριμένα η Γαλλία και η Ιταλία μπορούν να μην εκπληρώσουν τιςποχρεώσεις τους που απορρέουν από το Σύμφωνο Σταθερότητας· Μπορεί η Επιτροπή να επιβεβαιώσει ότι σήμερα, εντός της ζώνης του ευρώ εφαρμόζεται διττή πολιτική: τα μεγάλα κράτη μπορούν να παρεκκλίνουν από τις συμφωνίες, και τα μικρά όχι·

3. Πώς συμβιβάζεται η σημερινή θέση της Επιτροπής με το ανακοινωθέν Τύπου της 14ης Μαΐου 2002 όπου ο επίτροπος κ. Solbes καλεί τα κράτη μέλη να καταβάλουν μια τελευταία προσπάθεια για να επιτύχουν, έως το 2004 το αργότερο, δημοσιονομικές θέσεις πλησίον της ισορροπίας ή πλεονασματικές. ()και όπου αναφέρει ότι η σταθερότητα πρέπει να αποτελεί στο εφεξής κεκτημένο για τη Ευρώπη και ότι πρέπει να δοθεί το ταχύτερο δυνατό νέα ώθηση στη διαδικασία δημοσιονομικής εξυγίανσης. () Διαφορετικά δεν θα επωφεληθούμε πλήρως από τους καρπούς της οικονομικής μας πολιτικής·

Απάντηση του κ. Solbes Mira εξ ονόματος της Επιτροπής

(17 Οκτωβρίου 2002)

Η ανακοίνωση της 24ης Σεπτεμβρίου 2002 δεν πρέπει σε καμία περίπτωση να ερμηνευθεί ως χαλάρωση των κανόνων του φορολογικού πλαισίου της Ένωσης. Αντιθέτως, με την ανακοίνωση αυτή δόθηκε έμφαση στο πόσο σημαντικό είναι να εφαρμόζεται αυστηρότερα το Σύμφωνο Σταθερότητας και Ανάπτυξης (ΣΣΑ) έτσι ώστε να εξασφαλιστεί η επίτευξη του στόχου της δημοσιονομικής ισορροπίας. Για να εξασφαλιστεί αυτή η επίτευξη, η ανακοίνωση αυτή έχει ως σκοπό να ενσωματώνονται διεξοδικά σάυτό το πλαίσιο οι επιπτώσεις του οικονομικού κύκλου στη δημοσιονομική πολιτική και να επισύρεται η προσοχή των κρατών μελών στη σημασία που έχει μια ισχυρή και ταχεία δράση σε περίπτωση διαπίστωσης αποκλίσεων όσον αφορά τη δημοσιονομική εξυγίανση, ήπερβολικών ελλειμμάτων. Σκοπός αυτής της ανακοίνωσης ήταν επίσης η αποκατάσταση της εμπιστοσύνης χάρη στην παροχή σημαντικών διευκρινίσεων τη στιγμή κατά την οποία η αξιοπιστία του φορολογικού πλαισίου της Ένωσηςπονομευόταν από αποσταθεροποιητικές επικρίσεις σχετικά με τη λειτουργία του ΣΣΑ. Το πλαίσιο αυτό είναι πολύτιμο για την οικονομία των κρατών της Ένωσης, δεδομένου ότι συμβάλλει στην αποφυγή ανυπόφορων φορολογικών καταστάσεων και στη διατήρηση των προβλέψεων σχετικά με τον πληθωρισμό σε όσο το δυνατόν χαμηλότερα επίπεδα.

Η ανακοίνωση τύπου της 14ης Μαΐου 2002 μπορεί να θεωρηθεί συναφής με την προαναφερόμενη ανακοίνωση, δεδομένου ότι ζητείται από τα κράτη μέλη που παρουσιάζουν ακόμα έλλειμμα να καταβάλουν σημαντικές προσπάθειες για την επίτευξη της δημοσιονομικής ισορροπίας. Εντούτοις, λαμβάνονταςπόψη τα σημερινά οικονομικά δεδομένα, θα χρειαζόταν να καταβληθούν σήμεραπερβολικές προσπάθειες προσαρμογής για την επίτευξη του στόχου αυτού μέχρι το 2004. Όπως αναφέρεται στην ανακοίνωση τύπου του Μαΐου 2002, αυτά τα κράτη μέλη καλούνται να επαναδραστηριοποιηθούν χωρίς χρονοτριβή για να πραγματοποιήσουν αυτή την εξυγίανση αλλά, επιπλέον, να αναλάβουν επίσης τηνποχρέωση να πραγματοποιήσουν τουλάχιστον μια συμφωνημένη διαρθρωτική προσαρμογή, έτσι ώστε η μεταβατική περίοδος να μπορέσει να ολοκληρωθεί μέχρι το 2006 το αργότερο.

Από τη μεριά της, η Επιτροπή έχει τη βεβαιότητα ότι ο καθένας θα διαδραματίσει τον ρόλο του σάυτό το σύστημα. Εντούτοις, η Επιτροπή θαποχρεώσει όλα τα κράτη μέλη να τηρήσουν τιςποχρεώσεις τους σύμφωνα με τη συνθήκη ΕΚ και το ΣΣΑ, εξασφαλίζοντας κατάυτόν τον τρόπο την αποφυγή παραλλήλων πολιτικών γραμμών που θαπήρχε κίνδυνος να ευνοήσουν ορισμένα κράτη μέλη. Κατά συνέπεια, η Επιτροπή θα ακολουθήσει, κατά περίπτωση, τις διαδικασίες που προβλέπονται από τη συνθήκη ΕΚ και το ΣΣΑ. Κατάυτόν τον τρόπο, θα συνεχίσει να εφαρμόζει την ίδια πολιτική όπως και προηγουμένως, δεδομένου ότι είχε ήδη ακολουθήσει αυτές τις διαδικασίες το 2001 όταν η Ιρλανδία δεν είχε συμμορφωθεί με τους γενικούς προσανατολισμούς των οικονομικών πολιτικών (ΓΠΟΠ), καθώς επίσης και το 2002 όταν η Γερμανία και η Πορτογαλία δεν είχαν συμμορφωθεί με τον συμφωνημένο δημοσιονομικό στόχο.